stanford-oval/wikipedia huggingface dataset:
סאות'אנד-און-סי
ספורט

בעיר נמצאת קבוצת הכדורגל סאות'אנד יונייטד המשחקת (נכון לעונת 2022-2021) בליגת נשיונל ליג הליגה האנגלית החמישית בחשיבותה. הקבוצה נוסדה ב-1906 ומשחקת באצטדיון רוטס הול (Roots Hall) המכיל 12,392 מקומות ונמצא באזור פארק השעשועים ההיסטורי, קורסאל. הישג השיא של הקבוצה הוא זכייה באליפות הפוטבול ליג הראשונה בעונת 2006-2005. לאחר שנה אחת בפוטבול ליג צ'מפיונשיפ הקבוצה נשרה חזרה לליגה השלישית.

בעיר נמצאת גם קבוצת הרוגבי "סאות'אנד RFC" המשחקת בליגה אזורית שהיא בדרגה הרביעית בליגות הרוגבי של אנגליה.
תרבות ובידור

היותה של סאות'אנד עיר תיירות הביא לכך שהאתרים הבולטים שבה קשורים לתחום זה.
תרבות ובידור > סאות'אנד פיר

מזח סאות'אנד הוא מזח התיירות הארוך בעולם. אורכו הוא 2,158 מטר והוא נבנה בניצב לחוף בכיוון דרום. המזח נבנה לראשונה ב-1830 כמזח מעץ ובסוף המאה ה-19 ובתחילת המאה ה-20 הוא הוסב, במספר שלבים, למזח עשוי ברזל. מתחילתו, פעלה על המזח רכבת קלה שנסעה הלוך וחזור על המזח; בתחילה היא נגררה על ידי סוסים, ב-1890 הוסבה לחשמל, לאחר מכן רכבת דיזל ומ-1986 הרכבת היא  הידראולית-דיזל. מספר תאונות פקדו את המזח; ב-1984 פגעה בו סירה. ב-1995 פגעה שרפה בחלק הקרוב לחוף וב-2005 פגעה שרפה בקצה הימי של המזח.
תרבות ובידור > הקורסאל

הקורסאל (The Kursaal) הוא אחד מפארקי שעשועים הראשונים שנבנו בעולם בצורה מתוכננת. הקורסאל נחנך ב-1901 במבנה בעל כיפה בולטת. עם חנוכתו הוא כלל: קרקס, אולם ריקודים, אולם משחקי ארקייד, אולם ביליארד ומסעדה. בשנות ה-70, עם ירידת קרנה של העיר, נסגר הקורסאל; בתחילה הפעילות שמחוץ לבניין וב-1986 גם הבניין עצמו. האזור עבר תהליך פיתוח והבניין המרכזי הוכרז כאתר לשימור וכיום פועלים בו אולם באולינג וקזינו.
תרבות ובידור > רכבת הצוק של סאות'אנד

רכבת הצוק של סאות'אנד (Southend Cliff Railway) היא פוניקולר באורך של 40 מטרים בלבד. היא נחנכה ב-1912 ופועלת מאז ברציפות. הרכבת יורדת  גובה של 17 מטרים, מהיי סטריט (High Street) - הרחוב המרכזי שיורד לכיוון הים, אל מפלס חוף הים.
תרבות ובידור > אתרים נוספים

בסמוך לבסיס מזח סאות'אנד נמצא פארק השעשועים הפעיל "אי ההרפתקאות" (Adventure Island) הכולל 32 מתקנים. הטיילת של העיר וגני "southend cliff gardens" נמצאים לאורך הצוק שלאורך חופה המערבי של העיר. בסאות'אנד פועלים שלושה אולמי מופעים: ה-"Cliffs Pavilion" המארח קונצרטים ומופעים על הקרח ונמצא בקצה המערבי של "סאות'אנד קליף גרדנס" ואולמות התיאטרון "Palace Theatre" ו-"New Empire Theatre".
הערות שוליים

↑  Deprivation mapped: how you show the poorest (and richest) places in England, מפת אזורי העוני בבריטניה ב-2010, הגרדיאן
↑  University of Essex: Raising expectations on the east coast, האינדפנדנט, 13 במרץ 2008
↑  South Essex College, האינדפנדנט, 9 באוגוסט 2013
בניין הקורסאל, אחד מפארקי השעשועים הראשונים בעולם
הפוניקולר של צוק סאות'אנד
מזח סאות'אנד
המדרחוב של היי סטריט
גני צוק סאות'אנד
| --- | --- |
בקרת זהויות :  NLI: 987007561900205171  GND: 4271905-7  LCCN: n80145365  MusicBrainz: f706259c-989f-4a92-bbac-211135b5c207  NKC: ge1087966  SUDOC: 098471007  VIAF: 141896315   WorldCat (עם VIAF): 141896315
עוגיית מזל

| --- | --- |
עוגיית מזל שבורה, בה ניתן לראות את הפתק ועליו נבואת המזל.
עוגיית מזל שבורה, בה ניתן לראות את הפתק ועליו נבואת המזל.
 
 מאכלים
 סוג:  עוגייה 
 מוצא:  ארצות הברית 
 מרכיבים עיקריים:  קמח, סוכר, וניל 
 
עוגיית מזל
עוגיית מזל היא עוגייה שמוגשת בבמסעדות סיניות-אמריקאיות ובתוכה פיסת נייר אשר שעליה מודפסות מילות חוכמה או נבואה.
הרעיון של עוגיית המזל הוצג לראשונה בתחילת המאה ה-20 על ידי מאקוטו האג'יוורה ב"גן התה היפני", בפארק שער הזהב שבסן פרנסיסקו, כמנת כיבוד בזמן התהלכות בגן התה. משפחת האג'יוורה לא התמצאה בעסקים, וכך העוגייה מעולם לא נרשמה כפטנט מסוג שהוא (שם, זכויות יוצרים, העוגייה עצמה וכו').
בתרבות

העוגיות מעטרות את שער הספר "מצרפי המקרים" שכתב הסופר הישראלי יואב בלום, ויש להן חלק כלשהו בעלילה.
הערות שוליים

↑  Fortune Cookies: A San Francisco Invention, מתוך about.com
| --- | --- |
בקרת זהויות :  NLI: 987007544440205171  GND: 1068874104  LCCN: sh96011469 
ערך זה הוא קצרמרבנושא מזון. אתם מוזמנים לתרום לוויקיפדיה ו.
עוגיית חמאה

| --- | --- |

 
 מאכלים
 סוג:  עוגייה
 מוצא:  דנמרק 
 מרכיבים עיקריים:  חמאה 
 
עוגיות חמאה (בדנית: Smørkager), המכונות גם עוגיות חמאה דניות, הן סוג פופולרי של עוגיות פריכות שמקורן בדנמרק. העוגיות מגיעות במגוון צורות ובאזורים רבים בעולם הן פופולריות במיוחד לקראת חג המולד.
המרכיבים העיקריים בעוגיות חמאה הם חמאה, קמח, סוכר, וביצים. לעיתים רבות העוגיות מתובלות בוניל, שוקולד או קוקוס.
עוגיות החמאה נמכרות לרוב בקופסאות דקורטיביות אשר לעיתים רבות מכילים מוטיבים דניים מסורתיים. העוגיות בתוך הקופסה לרוב מופרדות זה מזה באמצעות כוסות נייר.
ראו גם

שורטברד
הערות שוליים

↑  Kaloski, Patricia. "The Christmas cookie". The Tide of Moriches & Manorville (באנגלית). נבדק ב-2022-11-19.
↑  Clark, Melissa (9 באוקטובר 2013). "Cultured Butter Cookies Recipe". NYT Cooking. נבדק ב-24 ביוני 2018. {{cite web}}:  (עזרה)
↑  "The Enduring Appeal of Royal Dansk Butter Cookies". Vice. 14 בדצמבר 2017. נבדק ב-22 בינואר 2020. {{cite web}}:  (עזרה)
↑  Butter Cookies in Tins from Denmark. U.S. International Trade Commission. Volume 3092 of USITC publication. pp. I1-I12. 1998.
↑  "Danish Butter Cookies". Biscuit people (באנגלית). 2020-11-13. נבדק ב-2024-02-04.
↑  "Danish Butter Cookies: Process and recipes". Biscuit people (באנגלית). 2021-04-23. נבדק ב-2024-02-04.
ערך זה הוא קצרמרבנושא מזון. אתם מוזמנים לתרום לוויקיפדיה ו.
סלמנדרת שיש טיגרית

| סלמנדרת שיש טיגרית |
| --- | --- |
 סלמנדרת שיש טיגרית
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
תת־סדרה:: סלמנדרות
משפחה:: סלמנדרות חפרפרת
סוג:: סלמנדרות חפרפרת
מין:: סלמנדרת שיש טיגרית
שם מדעי
 Ambystoma opacum ‏Gravenhorst, 1807

סלמנדרת שיש טיגרית (שם מדעי: Ambystoma opacum) היא מין של דו-חי מהמשפחה סלמנדרות חפרפרת החיה במזרח ארצות הברית.
סלמנדרה זו מגיעה לאורך 11 ס"מ בבגרות והיא בעלת עור אפור מפוספס בשחור המזכיר מראה שיש. הזכרים לבנים יותר מהנקבות. זוהי סלמנדרה נמוכה, בעלת גוף מוצק עם קפלי עור בולטים ורגליים קטנות מאוד וזנב גדול. היא אינה רעילה.
סלמנדרות אלה מקימות קבוצות של נקבות הנעות יחד ומבלות את רוב זמנם תחת עצים ואבנים בארצות הברית מדרום ניו אינגלנד עד לצפון פלורידה במזרח ומאילינוי עד טקסס במערב. הן חיות ביערות לחים ואדמות לחות אך הן לא חיות בתוך המים בבגרותם.
הסלמנדרות המתבגרות תוך 6 חודשים מוקדם יותר מסלמנדרות אחרות החיות בתחום מחייתן, לרבות סלמנדרות חפרפרת אחרות, מה שעוזר להם לגדול ולהשמין לפני שראשני שאר המינים מתחרים בהם. הם ניזונים מחרקים כמו זבובים, מרבי רגליים, חלזונות ותולעים אך יגוונו גם בביצי דו-חיים וראשנים, בלי לבחול בקניבליות. הראשנים אוכלים יצורי מים קטנים (זואופלנקטון).
הערות שוליים

↑  סלמנדרת שיש טיגרית באתר הרשימה האדומה של IUCN
| --- | --- |
בקרת זהויות :  NLI: 987007294875905171
סיריל באיאלה

סיריל באיאלה (בצרפתית: Cyrille Bayala; נולד ב-24 במאי 1996 בוואגאדוגו שבבורקינה פאסו) הוא כדורגלן בורקינאי המשחק בעמדת קשר הכנף בקבוצת אז'אקסיו מליגת המשנה הצרפתית ובנבחרת בורקינה פאסו.
קריירת מועדונים

באיאלה גדל במחלקת הנוער של ASFA יננגה מליגת העל של בורקינה פאסו, והחל את הקריירה המקצוענית שלו בקבוצה הבוגרת של המועדון. בהמשך שיחק בא-דאח'ליה מליגת העל המצרית.
ב-31 באוגוסט 2016 חתם באיאלה בשריף טירספול מליגת העל המולדובית. הוא ערך 33 הופעות ליגה במדי המועדון, בהן הבקיע שבעה שערים, וזכה עם המועדון באליפות מולדובה ובגביע המולדובי.
ב-31 באוגוסט 2017 חתם באיאלה על חוזה לארבע שנים בלאנס מליגת המשנה הצרפתית. הוא ערך 35 הופעות ליגה במדי המועדון, בהן הבקיע שלושה שערים.
ב-16 בינואר 2019 הושאל באיאלה לסושו מליגת המשנה הצרפתית עד לתום עונת 2018/2019. הוא ערך 14 הופעות ליגה במדי המועדון, בהן הבקיע שני שערים.
בהמשך הושאל לאז'אקסיו, גם היא מליגת המשנה הצרפתית, ובהמשך חתם על חוזה קבוע במועדון.
קריירה בינלאומית

ב-6 ביולי 2013 ערך באיאלה את הופעת הבכורה שלו בנבחרת בורקינה פאסו, בניצחון 1-0 על נבחרת ניז'ר במסגרת מוקדמות אליפות האומות האפריקאיות 2014. ב-12 בינואר 2014 הבקיע את שער הבכורה שלו בנבחרת, בהפסד 2-1 לנבחרת אוגנדה במסגרת שלב הבתים של הטורניר.
הוא נכלל בסגל הנבחרת לטורניר גביע אפריקה לאומות 2017, בו ערך שלוש הופעות, ולטורניר גביע אפריקה לאומות 2021, בו ערך ארבע הופעות והבקיע שער אחד.
תארים

אליפות מולדובה (1): 2016/2017
הגביע המולדובי (1): 2016/2017
הערות שוליים

↑  Cyrille Bayala signed with FC Sheriff, FC Sheriff
↑  Officiel : Fin du mercato avec C. Bayala et M. Maazou, web.archive.org, ‏2017-12-05
↑  Site officiel du Football Club Sochaux-Montbéliard, www.fcsochaux.fr (בצרפתית)
↑  Grégory Lallemand, Mercato : libéré par le RC Lens, Cyrille Bayala de retour à Ajaccio, La Voix du Nord, ‏2021-01-15 (בצרפתית)
↑  "Afcon 2017: Burkina Faso finally name 23-man squad". BBC Sport (באנגלית בריטית). 2017-01-06. נבדק ב-2024-07-15.
↑  Ahmad Gamal Ali, Egyptian Premier League duo make Burkina Faso final squad for AFCON, KingFut, ‏2022-01-04 (באנגלית בריטית)
| נבחרת בורקינה פאסו – גביע אפריקה לאומות 2017 |
| --- | --- | --- |
|  1 סוואדוגו •  2 יאגו •  3 פארו •  4 קונה •  5 מאלו •  6 סארה •  7 נאקולמה •  8 ע. טראורה •  9 דיאווארה •  10 א. טראורה •   11 פיטרויפה •  12 גוירה • 13 קואנדה •  14 דאיו • 15 באנסה • 16 קופי • 17 זונגו • 18 קאבורה • 19 ב. טראורה • 20 קוליבאלי • 21 באיאלה • 22 טורה • 23 ג. סאנו • מאמן: דוארטה |  1 סוואדוגו •  2 יאגו •  3 פארו •  4 קונה •  5 מאלו •  6 סארה •  7 נאקולמה •  8 ע. טראורה •  9 דיאווארה •  10 א. טראורה •   11 פיטרויפה •  12 גוירה • 13 קואנדה •  14 דאיו • 15 באנסה • 16 קופי • 17 זונגו • 18 קאבורה • 19 ב. טראורה • 20 קוליבאלי • 21 באיאלה • 22 טורה • 23 ג. סאנו • מאמן: דוארטה | בורקינה פאסו |
| נבחרת בורקינה פאסו – גביע אפריקה לאומות 2021 |
| --- | --- | --- |
|  1 סוואדוגו •  2 ג'. וואטרה •  3 אולה טראורה •  4 ס. וואטרה •  5 מאלו •  6 סימפורה •  7 אריק טראורה •  8 ד. ניקיימה •  9 קאבורה •  10 ב. טראורה •   11 קונאטה •  12 א. טאפסובה • 13 ה. ניקיימה •  14 דאיו • 15 ע. טאפסובה • 16 קופי • 17 סאנוגו • 18 א. וודראוגו • 19 באנדה • 20 סנגארה • 21 באיאלה • 22 טורה • 23 פ. וודראוגו • 24 גירה • 25 יאגו • 26 בוטווה • 27 ק. ניקיימה • 28 ד. וואטרה • מאמן: מאלו |  1 סוואדוגו •  2 ג'. וואטרה •  3 אולה טראורה •  4 ס. וואטרה •  5 מאלו •  6 סימפורה •  7 אריק טראורה •  8 ד. ניקיימה •  9 קאבורה •  10 ב. טראורה •   11 קונאטה •  12 א. טאפסובה • 13 ה. ניקיימה •  14 דאיו • 15 ע. טאפסובה • 16 קופי • 17 סאנוגו • 18 א. וודראוגו • 19 באנדה • 20 סנגארה • 21 באיאלה • 22 טורה • 23 פ. וודראוגו • 24 גירה • 25 יאגו • 26 בוטווה • 27 ק. ניקיימה • 28 ד. וואטרה • מאמן: מאלו | בורקינה פאסו |
עוגיות חג המולד

| --- | --- |

 
 מאכלים
 סוג:  מגדנאות, קינוח חג מולד, seasonal food, Plätzchen, בפסקה זו רשומה אחת נוספת שטרם תורגמה 
 
עוגיות חג המולד
קערה של עוגיות חג המולד
עוגיות חג המולד הן עוגיות סוכר או טעמים אחרים על בסיס מסורות משפחתיות והעדפות אישיות, שנחתכות לצורות שונות הקשורות לחג המולד.
היסטוריה

כבר במאה ה-16 היו עוגיות חג המולד פופולריות ברחבי אירופה, כאשר עוגיות הלבקוכן היו נפוצות בגרמניה ובשוודיה.
עוגיות חג המולד המודרניות היו פיתוח של עוגיות שיוצרו עוד באירופה של ימי הביניים. העוגיות הכילו קינמון, ג'ינג'ר, שקדים ופירות יבשים.
הדוגמאות המוקדמות ביותר לעוגיות חג המולד שנמכרו בארצות הברית הובאו על ידי ההולנדים שהגיעו לאזור כבר בתחילת המאה ה-17, בעקבות שינוי בחוקי הייבוא הפכו חותכני עוגיות לזמינים במרבית השווקים האמריקאים, ובשל הזמינות של כלי זה התחילו להופיע הרבה מתכונים חדשים בספרי בישול.
סוקוטרית

| --- | --- |

סוקוטרית באי סוקוטרה (באדום), מדרום ליתר שפות דרום-ערב החדשות בחצי האי ערב
 מדינות:  תימן
 אזורים:  סוקוטרה
 דוברים:  70,000
 כתב:  מבוסס-ערבית עם הרחבות
 משפחה:   שפות שמיות שמיות דרומיות דרומיות מזרחיות (שפות דרום-ערב החדשות) קבוצת מהרי–סוקוטרית סוקוטרית 
 לאום:  סוקוטרי
 קוד שפה:  ISO 639-3: קוד sqt גלוטולוג: soqo1240 ELP: קוד Soqoṭri
 קוד ISO 639-3:  sqt 
 ראו גם:  שפה • כתב • רשימת שפות
 
סוֹקוֹטְרית (גם סוֹקוֹטְרי; בסוקוטרית: مثل دسقطري méthel d-saqátri; בערבית: اللغة السقطرية; בכתב לטיני: Soqotri) היא שפה שמית דרומית בסכנת הכחדה, המדוברת בפי בני העם הסוקוטרי בתימן – באי סוקוטרה ובשני האיים הסמוכים לו, עבד אל-כּוּרי וסַמְחה, בארכיפלג סוקוטרה הממוקם במצר גוּאַרְדאפוי שבין סומליה לתימן. סוקוטרית היא אחת משש השפות המרכיבות את תת-המשפחה שפות דרום-ערב המודרניות. חמש השפות הנוספות הן: מֵהְרי, שֵחְרית (ג'יבאלי), בַּטְחַרית, חַרְסוּסי והוֹבּיוֹת. כל שש השפות מדוברות באזורים שונים בדרום חצי האי ערב.
מיון

לעיתים קרובות אנשים סוברים בטעות שסוקוטרית היא וריאנט של ערבית. אבל באופן רשמי סוקוטרית ממוינת כשפה דרום-ערבית מזרחית, בתת-המשפחה השמית הדרומית, במשפחה השמית, שבמשפחת-העל האפרו-אסיאתית.
סטטוס השפה

תרבותה של סוקוטרה עדיין נחשבת תעלומה במידה מסוימת. האי ככל הנראה היה בקשר מועט בלבד עם העולם, ולתושביו אין היסטוריה כתובה. מה שידוע על האיים נובע מאזכורים שנמצאו ברישומים של מבקרים באי, בדרך כלל בכמה שפות שונות, וחלקם טרם תורגמו.[דרוש מקור]
סטטוס השפה > סכנת הכחדה

סוקוטרית סובלת מהשפעה עצומה של השפה והתרבות הערבית הדומיננטיות, מכיוון שתימנים דוברי ערבית רבים עברו להתיישב בסוקוטרה, וכתוצאה מכך ערבית הפכה לשפה הרשמית באי. כפועל יוצא, סוקוטרית כעת גם מוחלפת בערבית כשפת ההוראה בבתי הספר, חל איסור על תלמידים להשתמש בשפת אמם בזמן הלימודים, ומחפשי עבודה סוקוטרים מוכרחים להיות מסוגלים לדבר ערבית כדי להתקבל לעבודה. בשל לחץ מערכתי-חברתי זה, סוקוטרים צעירים מעדיפים את הערבית על פני סוקוטרית, ואף נתקלים בקשיים ללמוד סוקוטרית. לעיתים קרובות הסוקוטרים הצעירים מערבבים בתוכה ערבית ואינם מסוגלים לדקלם או להבין אף קטע של ספרות סוקוטרית בעל פה (אוראלית).
ערבית, במצב הנוכחי, היא חלק מהזהות הלאומית בתימן ומשמשת עבורה כלי אידאולוגי, מה שהופך אותה לשפת התקשורת הלאומית עם הפריבילגיות הכרוכות במעמד הזה. כפי הנראה, בשלטון התימני קיימת תפיסה שלפיה סוקוטרית היא ניב מקומי של ערבית, ולא שפה נפרדת, קיימת נטייה להזנחת סוקוטרית, וחסרה התייחסות מדיניות-תרבותית לשפות הלא-ערביות המדוברות בתימן, כולל סוקוטרי ומהרי, ולגבי מה שיש לעשות כדי להגן עליהן. סוקוטרית נתפסת כמעכבת קִדְמה תרבותית, והדור החדש לא חושב עליה כעל אמצעי שיוכל לסייע לו בשיפור מעמדו החברתי-כלכלי של האי.
בני הנוער הסוקוטרים, המהווים 60% מהאוכלוסייה, תופסים את סוקוטרית כמוגבלת וכזו שאינה מתפקדת באופן מלא, כגון העובדה שאינה נכתבת ועל כן אינה מאפשרת תקשורת כתובה. נראה שיש בתרבות סנטימנטים כלפי השפה, אך באותו זמן גם אדישות, עקב הזנחה והתפיסה שהיא עלולה להוות מכשול בחיים.
על כן, סוקוטרית מוגדרת כשפה בסכנת הכחדה, העדר המחקר המדאיג בתחום השפה הסוקוטרית – אינו נוגע רק לבלשנות שמית, אלא גם למורשת הפולקלור הסוקוטרי ולשימורהּ. אי מבודד זה נתון בלחצים עצומים של מודרניזציה, והשינוי המהיר של התרבות סביב השפה – עלול להביא לאובדן של רבדים יקרים ממורשת הפולקלור של בני סוקוטרה.
שירה ושירים מולחנים היו בעבר חלק נורמלי מחיי היומיום של האנשים באי, דרך לתקשר עם אחרים – בין אם הם בני אדם, בעלי חיים, רוחות של מתים, מכשפי ג'יני או אלוהוּת. עם זאת, השירה הסוקוטרית והמשוררים באי סובלים זה זמן רב מהתעלמות והתנכרות.
גם האיחוד האירופי הביע חששות כבדים בנושא של שימור עמודי התווך של התרבות הילידית בארכיפלג.
תפוצה גאוגרפית

כלל אוכלוסיית משתמשי סוקוטרית ברחבי תימן היא 57,000 איש (על פי מפקד האוכלוסין 1990), ומספר המשתמשים בה בכל העולם הוא 71,400.
תפוצה גאוגרפית > מעמד רשמי

אין לסוקוטרי מעמד רשמי באף מדינה. זו שפה ילידית של תימן, והיא מדוברת בעיקר באיים המשויכים מנהלית למחוז אמנת אל-אסימה (צנעא): עבד אל-כּוּרי, דרסה, סמחה וסוקוטרה במפרץ עדן.
תפוצה גאוגרפית > ניבים/וריאנטים

מערך הווריאנטים הלשוניים (הניבים) של סוקוטרי עשיר מאוד, במיוחד בהתחשב בממדי האי ובמספר התושבים הקטנים. רוב דוברי השפה חיים באיים שלהם, ורק מעטים בחלק היבשתי של תימן. לאורך ההיסטוריה שלה, השפה הייתה מבודדת מהיבשת חצי האי ערב. שפה נוספת המדוברת באי סוקוטרה היא ערבית מדוברת.
בסוקוטרית יש ארבעה ניבים או קבוצות-וריאנטים: הווריאנטים המדוברים בחוף הצפוני של האי סוקוטרה, אלה המדוברים בחופו הדרומי, אלה המדוברים בפי בדואים בהרים שבמרכז האי, והניב המדובר באי עבד אל-כורי. כפי הנראה, הווריאנט המדובר באי סמחה זהה לזה שבחוף המערבי של סוקוטרה.
בעבר חוקרים הניחו קשר ישיר בין ערבית לשפות דרום-ערב המודרניות, אך כיום קבעו כי אין סיבה להניח קשר ישיר כזה, והוכרע כי הן מהוות ענף שמי בפני עצמו המתחבר לערבית באופן עקיף בלבד.
פונולוגיה

|  |  | שִפתיים | שיניים/מכתשיים> להביים (חוד הלשון) | שיניים/מכתשיים> שורקים | צדיים | חכיים | וילוניים | לועיים | סדקיים |
| --- | --- | --- | --- | --- | --- | --- | --- | --- | --- |
| אפיים | אפיים | m | n |  |  |  |  |  |  |
| סותמים | אטומים |  | t |  |  |  | k |  | ʔ |
| סותמים | קוליים | b | d |  |  |  | ɡ |  |  |
| סותמים | נחציים |  | tˤ~tʼ |  |  |  | kˤ~kʼ |  |  |
| חוככים | אטומים | f | θ | s | ɬ | ʃ | x | ħ | h |
| חוככים | קוליים |  | ð | z |  |  | ɣ | ʕ |  |
| חוככים | נחציים |  |  | sˤ~sʼ | ɬˤ~ɬʼ | ʃˤ~ʃʼ |  |  |  |
| רוטטים | רוטטים |  | r |  |  |  |  |  |  |
| מקורבים | מקורבים |  |  |  | l | j | w |  |  |
|  | קדמיות | אחוריות |
| --- | --- | --- |
| סגורות | i | u |
| אמצעיות | e | o |
| פתוחות |  | ɑ |
בידודו של האי סוקוטרה הוביל לכך שיש בסוקוטרית מאפיינים פונטיים מסוימים הנעדרים אפילו בשפות השמיות הקרובות אליה ביותר בחצי האי ערב. אפשרות אחת היא, שמאפיינים אלה הם שרידים עתיקים שהשתמרו משפות שמיות עתיקות, ואולי אף מהשפה האם פרוטו-שמית, דווקא בשפות הפריפריאליות והמבודדות במשפחה, בעוד שהשפות המרכזיות יותר, כמו ערבית, איבדו את המאפיינים האלה; אפשרות שנייה היא, שמאפיינים אלה התפתחו בסוקוטרית באופן עצמאי ונפרד, ולא השפיעו על השפות המרכזיות כיוון שסוקוטרית היא שפת מיעוט וְכוחהּ לא גדול.
העיצורים הבין-שיניים: בכל הווריאנטים הידועים של סוקוטרית, יש חוסר הבחנה בין העיצורים הבין-שיניים המקוריים בשפות דרום-ערב /θ, ð, θˁ/ לבין העיצורים המכתשיים הסותמים /t, d, ṭ/ בהתאמה. לדוגמה, "דם" בסוקוטרית dərh ~ do:r ~ dɔ:r, ואילו בשֵחְרית ðor; "פיסת עץ" בסוקוטרית ṭarb, ואילו בשפות דרום-ערב האחרות יש צורות המתחילות ב-/θˁ/; "שתיים" בסוקוטרית trih, ואילו בשפות דרום-ערב אחרות יש צורות המתחילות ב-/θ/.
העיצורים הנחציים: בסוקוטרי קדומה יותר היו עיצורים מסודקים (ejective), אך בשפה המודרנית העיצורים החוככים המסודקים /sʼ, ɬʼ, ʃʼ/ מבוטאים לרוב כמלועלעים (כמו בערבית, ואולי בהשפעתה): /sʼ > sˤ, ɬʼ > ɬˤ, ʃʼ > ʃˤ/. שינוי זה לפעמים אף משפיע על העיצורים הסותמים המסודקים להפוך למלועלעים: /tʼ > tˤ, kʼ > kˤ/.
מלבד הבדלים אלה, הפונמות בסוקוטרית זהות לאלה במהרי .[דרוש מקור]
דקדוק

הדקדוק ואוצר המילים בסוקוטרית מתועדים ומופצים בצורה דלה ביותר, אף על פי שהועלו הצעות רבות לאיסוף נתונים לשוניים.[דרוש מקור] פרויקט כזה יאפשר הבנה מעמיקה יותר של ההבטים המדעי, הספרותי, הרוחני וכיוצא בזה הגלומים בשפה. שימור סוקוטרית יעניק לדורות הבאים גישה גם לחינוך של הבטים אלה.
דקדוק > מורפולוגיה > כינויים עצמאיים

כינויי הגוף העצמאיים לגוף שני יחיד, "אתה" ē ו"את" ī, נפוצים יותר מהכינויים het ו-hit, בהתאמה. במחקר שנעשה על ידי מארי-קלוד סימיון-סנל (Simeone-Senelle), het ו-hit קיימים רק בווריאנטים המדוברים בדיקסאם (במרכז סוקוטרה) ובקצה המערבי של האי סביב קלנסיה וקפיז. היא גילתה שבמקומות אחרים, מהגוף השני היחיד ו., הם ē ו- ī. במערכת העדכנית ביותר, כינויי הנושא הם הטופס המלא.[דרוש מקור]
דקדוק > מורפולוגיה > מילת קישור

מאפיין לשוני ייחודי נוסף לניב המערבי-הרחוק של קפיז הוא מבנה השייכות. בכל ניבי סוקוטרי יש מילת החיבור "ד-" /d-/, ואחריה כינוי; אך בניב המדובר בקפיז, מילת החיבור מקבלת שתי אפשרויות (כמו מילת השעבוד) – "ד-" /d/ לפני כינוי ביחיד, ו"ל-" /l/ לפני כינוי ברבים, לדוגמה:
dihet "שלךָ", des "שלה"... אבל lḥan "שלנו", ltan "שלכם/ן", lyihan "שלהם", lisan "שלהן".
הפיצול הזה מראה איך מילת החיבור, כינוי הרמז וכינוי הזיקה קשורים זה לזה. בדיאלקטים האחרים התרחש תהליך הידקדקות שבו הוקפאה צורת היחיד כמילת החיבור הבלתי-משתנה "ד-".[דרוש מקור]
דקדוק > תחביר > התאם

בחלק מהניבים, כינוי הזיקה "ד-" אינו מותאם לצורת הרבים, לדוגמה:
/le-ēfœ d-ize em b'fédəhɔn/
<deictic(pl.)-people rel.(sg)-they stay in-mountain>
תרגום מילולי: "האנשים ש(הוא) אלה ש(הוא) נשארים על ההר",
תרגום רגיל: "האנשים האלה, שנשארים על ההר".
באזורים מרוחקים, זקנים משתמשים בנטייתת הזוג בפעלים, בשמות-עצם ובכינויים, לדוגמה:
eṭáyherö ho-w-d-eh ḳaḳa ḳalansíye
<we go (1dual)/I-and-of-me/ brother/ Qalansiya>
תרגום מילולי: "אנחנו הולכים (שנינו) הוא-ו-שלי אח קלנסיה",
תרגום רגיל: "אני ואח שלי הולכים לקלנסיה".
אך דוברים ילידיים רבים (צעירים או אנשים הבאים במגע עם ערבית) אינם משתמשים באופן סדיר בצורת הזוגי בפועל, לדוגמה:
ˤeğébö təṭhár
(במקום təṭhárö הסטנדרטי)
<they want (3dual)/ go (subj. 3f.sg.)>
תרגום מילולי: "הם רוצים (שניהם) (היא-)תלך",
תרגום רגיל: "שניהם רוצים ללכת".
דוברים אלה גם משתמשים בכינויי גוף ברבים במקום בזוגי, לדוגמה:
/tten férhem/ "הילדה שלכם/ן", במקום /tti férhem/ הסטנדרטי
"הילדה של-שניכם/שתיכן".
אנשים רבים הבאים במגע עם ערבית נוטים להשתמש בצורת הרבים הן בפועל והן בכינוי הגוף,[דרוש מקור] ורק צורת הזוגי בשם-העצם מתקיימת בעקביות.
אוצר מילים

הראשון לתאר באנגלית מילים בסוקוטרית היה ג'יימס ולסטד (Wellsted), סגן בצי ההודי (תחת הקולוניאליזם הבריטי) שהשתתף במשימת סקירת שטח ב-1835. הוא רשם שמות ילידיים של מקומות, שבטים, צמחים ועוד, ובסך הכול אסף כ-236 מילים בסוקוטרית. למילים האלה לא היו מאפיינים של ניבים מערביים, ולגבי 41 מהמילים ציין ולסטד כי הן שאולות מערבית. חלק מהן אכן מילים ערביות, כמו beïdh "ביצים" (מֵערבית bayḍ, לעומת ḳehélihen בסוקוטרית), ˤajúz "נשים זקנות" (לעומת śíbīb בסוקוטרית, אולי קשורה ל"שׂב, שׂיבה" בעברית), thob "חולצה" (מֵערבית tob, בעוד tob בסוקוטרית משמעה "בד");. מילים רבות ברשימתו שייכות לאוצר המילים השמי העתיק ומופיעות הן בערבית הן בסוקוטרית, לדוגמה: edahn "אוזניים" (ובדיוק ˤídəhen), וכן ˤaṣábi "אצבעות" (ˤəṣābe). [דרוש מקור]
שירים סוקוטריים דתיים מראים השפעה ערבית עם מילים שאולות מערבית קלאסית וביטויים מהקוראן.[דרוש מקור]
כתב

מערכת הכתב של סוקוטרית היא אבג'ד מבוסס-ערבית, והיא חדשה מאוד: היא פותחה ב-2014 על ידי צוות רוסי בראשות הערביסט ד"ר ויטאלי נאומקין, כפי שפרסם בספרו "Corpus of Soqotri Oral Literature". כתב מבוסס-ערבית זה סייע למספרי סיפורים של היסטוריה שבעל-פה לשתף פעולה עם חוקרים על מנת להביא אל הכתב ספרות נאמנה יותר למקורותיה.
חמש אותיות מיוחדות הוספו לסוקוטרית מעבר לאותיות הערביות, והותאמו להן גם צורות ליטון חדשות:
| ליטון | אפ"ב | אותיות שהוספו לסוקוטרית |
| --- | --- | --- |
| ḷ | ɫ | ڸ |
| ŝ | ʃʼ | ڛ |
| ṣ̌ | ʃˤ | ڞ |
| ž | ʒ | چ |
| g | ɡ | ﺝ |
דוגמאות

הדוגמאות הבאות הן קופלטים/תקבולות המהוות את אבן הבניין הבסיסית בשירה פואטית ובשירים מולחנים בסוקוטרית.
הדוגמה הראשונה היא קטע הומוריסטי בשפה קלה על דייג קמצן:[דרוש מקור]
ber tībeb di-ģašonten / Abdullah di-halēhn
d-iķor di-hi sode / af teķolemen ٚeyh il-ārhen
תרגום:
"כולם יודעים בוודאות שעבדאללה דֵי אידיוט, מתהלך פה ושם;
הוא הסתיר את הדג שלו כל כך הרבה זמן, עד שנחילי השלפוחנים מקיפים אותו!"
הדוגמה הבאה היא שורה בשפה נגישה לרוב הסוקוטרים:
selleman enhe we-mātA / le-ha le-di-ol yahtite
di-ol ināsah ki-yiķtīni / lot erehon ki-gizol šeber
תרגום:
"ברך בשמי וּוַדֵא שברכותיי מגיעות / להוא שָם, שהוא חסר בושה למדי.
מי לא מנגב את פניו לאחר שהוא אוכל, בדיוק כמו עזים המלחכות את צמחי השֶבֶּר".
הערות שוליים

1 2 3 4  "Soqotri". Ethnologue. נבדק ב-2017-05-04.
↑  Elie, Serge D. (2012-06-01). "Cultural Accommodation to State Incorporation in Yemen: Language Replacement on Soqotra Island". Journal of Arabian Studies. 2 (1): 39–57. doi:10.1080/21534764.2012.686235. ISSN 2153-4764.
↑  Elie, Serge D. (2016-01-01). "Communal Identity Transformation in Soqotra: From Status Hierarchy to Ethnic Ranking". Northeast African Studies. 16 (2): 23–66. doi:10.14321/nortafristud.16.2.0023. JSTOR 10.14321/nortafristud.16.2.0023.
1 2  Morris, Miranda J. (2013-01-01). "The use of 'veiled language' in Soqoṭri poetry". Proceedings of the Seminar for Arabian Studies. 43: 239–244. JSTOR 43782882.
↑  "Saba Net - Yemen news agency". www.sabanews.net. נבדק ב-2017-05-04.
↑  "Foundation For Endangered Languages. Home". www.ogmios.org. נבדק ב-2017-05-04.
↑  Smith, G. Rex (1988-01-01). "Review of Comparative Vocabulary of Southern Arabic: Mahri, Gibbali and Soqotri". Bulletin (British Society for Middle Eastern Studies). 15 (1/2): 186. JSTOR 195306.
↑  Naumkin, V. V; Kogan, Leonid Efimovich (2014-01-01). Corpus of Soqotri oral literature (באנגלית). ISBN 9789004278400.
| --- | --- |
בקרת זהויות :  NLI: 987012430936005171  BnF: cb135371915 (data)  LCCN: sh85124475
סיריל מקנאקי

סיריל תומאס מקנאקי (באנגלית: Cyrille Thomas Makanaky; נולד ב-28 ביוני 1965 בדואלה שבקמרון) הוא כדורגלן עבר קמרוני ששיחק בעמדת הקשר.
מקנאקי שיחק לאורך הקריירה בצרפת, ספרד ואקוודור, ובעונת 1993/1994 היה שחקנה של מכבי תל אביב, עמה זכה בגביע המדינה. מקנאקי היה מהשחקנים הזרים שחומי העור הראשונים ששיחקו בישראל, והיה מהראשונים שנחשפו לגילויי גזענות הן מצד קהלי אוהדים והן מצד שחקנים בשנים הראשונות לשילוב השחקנים הזרים בישראל.